stanford-oval/wikipedia huggingface dataset:
วัดดอนมะโนรา

| วัดดอนมะโนรา |
| --- | --- |

ที่ตั้ง: ตำบลดอนมะโนรา อำเภอบางคนที จังหวัดสมุทรสงคราม
ประเภท: วัดราษฎร์
นิกาย: มหานิกาย
พระประธาน: หลวงพ่อสัมฤทธิ์
เจ้าอาวาส: พระปลัดเจริญ คเวสโก
 สถานีย่อยพระพุทธศาสนา
วัดดอนมะโนรา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนมะโนรา อำเภอบางคนที จังหวัดสมุทรสงคราม ปัจจุบันพระปลัดเจริญ คเวสโก ดำรงตำแหน่งเจ้าอาวาส
วัดดอนมะโนราสร้างขึ้นสมัยพระบาทสมเด็จพระจุลจอมเกล้าเจ้าอยู่หัว สภาพแวดล้อมอยู่ในสวนลึก ผู้ร่วมกันสร้างวัด ได้แก่ นายปาน กุ่นศรี และนายบ๊วย ได้อุทิศที่ดินเพื่อสร้างวัด ส่วนนายตุ๊ แซ่ตั๋น ได้จัดการสร้างวัด เริ่มตั้งแต่กุฏิสงฆ์ สร้างเมื่อ พ.ศ. 2419 และได้ขออนุญาตตั้งวัดเมื่อ พ.ศ. 2433 ได้รับพระราชทานวิสุงคามสีมาเมื่อ พ.ศ. 2471
อุโบสถหลังเก่าทรงไทย สร้างจากไม้สักมีสภาพทรุดโทรมยังมิได้ปฏิสังขรณ์ อุโบสถหลังใหม่ประดิษฐานพระประธาน พระนามว่า หลวงพ่อสัมฤทธิ์ อาราธนามาจากกรุงเทพมหานคร เป็นพระพุทธรูปเก่าแก่สมัยศรีวิชัย หล่อด้วยโลหะเนื้อสัมฤทธิ์ปางมารวิชัย ชาวบ้านเรียกว่า หลวงพ่อโต ภายในอุโบสถมีภาพจิตรกรรมฝาผนังร่วมสมัยในลักษณะของดีจังหวัดสมุทรสงครามและวิถีชีวิตชุมชนของตำบลดอนมะโนรา โดยประยุกต์ให้รวมอยู่กับเรื่องราวพุทธประวัติ และแสดงให้เห็นวิถีชีวิตความเป็นอยู่ในสมัยโบราณ หน้าอุโบสถยังประดิษฐานพระสังกระจายองค์โต ลานกลางแจ้งมีพระพทธรูปใหญ่
พิพิธภัณฑ์อิสราเอล

31°46′20.56″N 35°12′16.29″E﻿ / ﻿31.7723778°N 35.2045250°E﻿ / 31.7723778; 35.2045250
พิพิธภัณฑ์อิสราเอล
พิพิธภัณฑ์อิสราเอล (ฮีบรู: מוזיאון ישראל,ירושלים‎, Muze'on Yisrael) เป็นพิพิธภัณฑสถานแห่งชาติอิสราเอล สถาปนาขึ้นเมื่อ ค.ศ. 1965 และตั้งอยู่บนเขาในตำบลกีวัตรัม (Givat Ram) ใกล้กับนครเยรูซาเลม อาคารพิพิธภัณฑ์นั้นอยู่ถัดจากพิพิธภัณฑ์ไบเบิลแลนส์ (Bible Lands Museum), วิทยาเขตโบราณคดีแห่งชาติอิสราเอล (National Campus for the Archaeology of Israel), รัฐสภาอิสราเอล (Knesset), ศาลสูงสุดแห่งอิสราเอล (Israeli Supreme Court) และมหาวิทยาลัยฮีบรูเยรูซาเลม (Hebrew University of Jerusalem) ในบริเวณพิพิธภัณฑ์ยังมีกุฏิคัมภีร์ (Shrine of the Book) ซึ่งออกแบบขึ้นอย่างมีเอกลักษณ์ และเป็นที่เก็บม้วนกระดาษเดดซี (Dead Sea Scrolls) กับบรรดาศิลปวัตถุที่ได้มาจากป้อมมาซาดา (Masada)
ระเบียงภาพ

กุฏิคัมภีร์
แบบจำลองวัดพระเจ้าเฮโรด
แหล่งข้อมูลอื่น

พิพิธภัณฑ์อิสราเอล
ระบำมาร

ระบำมาร เป็นละครโทรทัศน์ไทย แนวดราม่า ผลิตโดย บทประพันธ์โดย กฤษณา อโศกสิน และบทโทรทัศน์ ตุณย์ บริษัท นีโน่ บราเดอร์ส จำกัด นำแสดงโดย วีรภาพ สุภาพไพบูลย์ , อาทิตย์ ตั้งวิบูลย์พาณิชย์ , ทัศนียา การสมนุช และอีกคับคั่ง กำกับการแสดง รอน บรรจงสร้าง
| ระบำมาร |
| --- | --- |
สร้างโดย: บริษัท นีโน่ บราเดอร์ส จำกัด
เขียนโดย: บทประพันธ์ :  กฤษณา อโศกสิน  บทโทรทัศน์ :  ตุณย์
กำกับโดย: รอน บรรจงสร้าง
แสดงนำ: อาทิตย์ ตั้งวิบูลย์พาณิชย์ ทัศนียา การสมนุช วีรภาพ สุภาพไพบูลย์
ประเทศแหล่งกำเนิด: ประเทศไทย
ภาษาต้นฉบับ: ประเทศไทย
จำนวนตอน: 15 ตอน
การผลิต
ความยาวตอน: 115 นาที
ออกอากาศ
เครือข่าย: ช่อง 7 เอชดี
ออกอากาศ: 22 สิงหาคม 2561 - 10 ตุลาคม 2561
นักแสดง

| ออกอากาศ> ปี.ตัวละคร | ช่อง 3> พ.ศ.2526. | ช่อง 7> พ.ศ.2561.นักแสดงนำ |
| --- | --- | --- |
| รัชดา ตุลยกุล (แดน) | วรุฒ วรธรรม | อาทิตย์ ตั้งวิบูลย์พาณิชย์ |
| ถวิกา กลางลำไพร (วาว) | อุทุมพร ศิลาพันธ์ | ทัศนียา การสมนุช |
| อัสดม โสดสมัย (อัส) | ภิญโญ ทองเจือ | วีรภาพ สุภาพไพบูลย์ |
| ศุภวาท | สมภพ เบญจาธิกุล | วัชรบูล ลี้สุวรรณ |
| ชลิตา | มยุรฉัตร  เหมือนประสิทธิเวช | แคทรียา อิงลิช |
| สาทินี | วิยะดา อุมารินทร์ | ภัครมัย โปตระนันท์ |
ตัวละคร: นักแสดงสมทบ
| รสริน | เพ็ญพร ไพฑูรย์ | อมีนา พินิจ |
| โสภา | อรสา พรหมประทาน | อินทิรา เจริญปุระ |
| เปรียว |  | อแมนด้า ออบดัม |
| โจ | ยิ่งใหญ่ อายะนันท์ | เขมรัชต์ สุนทรนนท์ |
| ส้มซ่า |  | ชนิตา ภูวพิพัฒน์ |
| จิรดา ตุลยกุล (จีน่า) |  | ด.ญ. ปณิริน ธรรมวัฒนะ |
| ตัวละคร |  | นักแสดงรับเชิญ |
| เอนก |  | เมทนี บุรณศิริ |
| จวง |  | ณหทัย พิจิตรา |
| เจ๊หนุงหนิง |  | ปณิตา ธรรมวัฒนะ |
| สุวิกา กลางลำไพร (แวว) | สุกัญญา นาคสนธิ์ | กัญญารัตน์ พงศ์กัมปนาท |
| ปรีชา โสดสมัย |  | สุเชาว์ พงษ์วิไล |
| ทนายโยธิน |  | ป๊อบ คำเกษม |
ชาวยูเครน

| --- | --- |
ธงชาติยูเครน
ประชากรทั้งหมด
ป. 46 ล้านคน 
ภูมิภาคที่มีประชากรอย่างมีนัยสำคัญ
 ยูเครน       37,541,693
 รัสเซีย: 3,269,992
 แคนาดา: 1,359,655
 โปแลนด์: 1,200,000
 สหรัฐ: 1,028,492
 บราซิล: 600,000
 คาซัคสถาน: 338,022
 มอลโดวา: 325,235
 อาร์เจนตินา: 305,000
 เยอรมนี: 272,000
 อิตาลี: 234,354
 เบลารุส: 159,656
 เช็กเกีย: 131,709
 อุซเบกิสถาน: 124,602
 สเปน: 112,728
 ฝรั่งเศส: 106,697
 โรมาเนีย: 51,703–200,000
 ลัตเวีย: 50,699
 โปรตุเกส: 45,051
 ออสเตรเลีย: 38,791
 กรีซ: 32,000
 อิสราเอล: 30,000–90,000
 สหราชอาณาจักร: 23,414
 เอสโตเนีย: 23,183
 จอร์เจีย: 22,263
 อาเซอร์ไบจาน: 21,509
 ตุรกี: 20,000–35,000
 คีร์กีซสถาน: 12,691
 ลิทัวเนีย: 12,248
 เดนมาร์ก: 12,144
 ปารากวัย: 12,000–40,000
 ออสเตรีย: 12,000
 สหรัฐอาหรับเอมิเรตส์: 11,145
 สวีเดน: 11,069
 ฮังการี: 10,996
 สโลวาเกีย: 10,001
 อุรุกวัย: 10,000–15,000
 สวิตเซอร์แลนด์: 6,681
 ฟินแลนด์: 5,000
 จอร์แดน: 5,000
 เนเธอร์แลนด์: 5,000
ภาษา
ยูเครน
ศาสนา
ส่วนมาก: 67.3% คริสต์นิกายอีสเทิร์นออร์ทอดอกซ์ ส่วนน้อย: 11% ไม่มีศาสนา, 9.4% คริสต์นิกายกรีกคาทอลิก, 7.7% คริสต์ไม่ระบุนิกาย, 2.2% คริสต์นิกายโปรเตสแตนต์ และอื่น ๆ
กลุ่มชาติพันธุ์ที่เกี่ยวข้อง
สลาฟตะวันออกอื่น ๆ 
ชาวยูเครน (ยูเครน: украї́нці, อักษรโรมัน: ukraintsi) เป็นกลุ่มชาติพันธุ์ชาวสลาฟตะวันออกที่เป็นชาวพื้นเมืองของประเทศยูเครน ซึ่งเป็นประเทศที่มีประชากรมากเป็นอันดับ 7 ในทวีปยุโรป และมากเป็นอันดับ 2 ในกลุ่มชาวสลาฟตะวันออก รองจากชาวรัสเซีย โดยในรัฐธรรมนูญยูเครนจะกล่าวถึงพลเมืองยูเครนทุกคนด้วยคำว่า ‘ชาวยูเครน‘
ในอดีต ชาวยูเครนเป็นที่รู้จักกันในชื่อ "ชาวรูทีเนีย", "ชาวรัสเซียน้อย" และ"ชาวคอสแซค"
ประชากรชาวยูเครนส่วนใหญ่นับถือศาสนาคริสต์นิกายอีสเทิร์นออร์ทอดอกซ์
วัดบรมนิวาสราชวรวิหาร

| วัดบรมนิวาสราชวรวิหาร |
| --- | --- |
พระอุโบสถ วัดบรมนิวาส

ชื่อสามัญ: วัดบรมนิวาส
ที่ตั้ง: เลขที่ 2 ซอยพระรามที่ 6 ซอย 15 ถนนพระรามที่ 6 แขวงรองเมือง เขตปทุมวัน กรุงเทพมหานคร 10330
ประเภท: พระอารามหลวงชั้นโท ชนิดราชวรวิหาร
นิกาย: เถรวาท ธรรมยุติกนิกาย
พระประธาน: พระทศพลญาณ
พระพุทธรูปสำคัญ: พระนิรันตราย
เจ้าอาวาส: พระธรรมวชิรคุณ (ประศาสน์ ปญฺญาธโร)
 สถานีย่อยพระพุทธศาสนา
วัดบรมนิวาสราชวรวิหาร พระอารามหลวงชั้นโท ชนิดราชวรวิหาร ตั้งอยู่ที่แขวงรองเมือง เขตปทุมวัน กรุงเทพมหานคร
พระทศพลญาณ พระประธานในพระอุโบสถ
ประวัติ

วัดบรมนิวาส เป็นวัดที่พระวชิรญาณเถระโปรดให้เริ่มสร้างเมื่อปี พ.ศ. 2377 ประกอบด้วยพระอุโบสถ พระเจดีย์ และกุฏิ 14 หลัง การก่อสร้างดังดำเนินมาจนกระทั่งพระวชิรญาณเถระลาผนวชและขึ้นครองราชย์เป็นพระบาทสมเด็จพระจอมเกล้าเจ้าอยู่หัว พระอารามได้รับการปฏิสังขรณ์ในรัชสมัยพระบาทสมเด็จพระจุลจอมเกล้าเจ้าอยู่หัว และปฏิสังขรณ์ครั้งใหญ่อีกครั้งในสมัยที่พระอุบาลีคุณูปมาจารย์ (จันทร์ สิริจนฺโท) เป็นเจ้าอาวาส โดยเจ้าจอมมารดาทับทิม ในรัชกาลที่ 5 และพระราชโอรสธิดา เป็นผู้สนับสนุนทุนทรัพย์
พระอารามยังมีเสนาสนะสร้างเพิ่มเติมและได้รับปฏิสังขรณ์ในสมัยเจ้าอาวาสรุ่นต่อ ๆ มาจวบจนปัจจุบัน
ลำดับเจ้าอาวาส

นับตั้งแต่ก่อตั้งมา วัดบรมนิวาสมีเจ้าอาวาสตามลำดับ ดังนี้
| 0 | 1 | 2 | 3 |
| --- | --- | --- | --- |
| ลำดับที่ | รายนาม | เริ่มวาระ | สิ้นสุดวาระ |
| 1 | พระญาณรักขิต (สุข) | พ.ศ. 2377 | พ.ศ. 2394 |
| 2 | พระอมราภิรักขิต (เกิด อมโร) | พ.ศ. 2395 | พ.ศ. 2412 |
| 3 | พระพรหมมุนี (เหมือน สุมิตฺโต) | พ.ศ. 2413 | พ.ศ. 2444 |
| 4 | พระวินัยรักขิต (จันทร์) | พ.ศ. 2445 | พ.ศ. 2446 |
| 5 | พระอุบาลีคุณูปมาจารย์ (จันทร์ สิริจนฺโท) | พ.ศ. 2447 | พ.ศ. 2475 |
| 6 | สมเด็จพระมหาวีรวงศ์ (อ้วน ติสฺโส) | พ.ศ. 2475 | พ.ศ. 2499 |
| 7 | พระธรรมดิลก (ทองดำ จนฺทูปโม) | พ.ศ. 2500 | พ.ศ. 2515 |
| 8 | พระเทพวรคุณ (สิงห์ ชาคโร) | พ.ศ. 2516 | พ.ศ. 2517 |
| 9 | พระพรหมมุนี (บู่ สุจิณฺโณ) | พ.ศ. 2518 | พ.ศ. 2543 |
| 10 | พระเทพสุเมธี (สนอง เขมี) | พ.ศ. 2544 | พ.ศ. 2546 |
| 11 | พระธรรมวชิรคุณ (ประศาสน์ ปญฺญาธโร) | พ.ศ. 2547 | ปัจจุบัน |
วังอาแซ-เลอ-รีโด

| วังอาแซ-เลอ-รีโด Château d'Azay-le-Rideau |
| --- | --- |
วังอาแซ-เลอ-รีโด
ประเภท: วัง
พื้นที่: จังหวัดแอ็งเดรลัวร์, ฝรั่งเศส
ประวัติศาสตร์
สร้าง: ค.ศ. 1515 - ค.ศ. 1527
สร้างโดย: ฌีล แบร์เตอโล
วังอาแซ-เลอ-รีโด (ฝรั่งเศส: Château d'Azay-le-Rideau) เป็นวังที่ตั้งอยู่ที่เมืองอาแซ-เลอ-รีโดในจังหวัดแอ็งเดรลัวร์ ทางตอนกลางของประเทศฝรั่งเศส
วังอาแซ-เลอ-รีโดก่อสร้างระหว่างปี ค.ศ. 1515 ถึง ค.ศ. 1527 สำหรับค.ศ. 1527 เป็นวังในสมัยแรกแห่งหนึ่งที่สร้างขึ้นในยุคฟื้นฟูศิลปวิทยาของฝรั่งเศสบนเกาะกลางน้ำของแม่น้ำแอ็งดร์ ฐานปราสาทลอยตรงขึ้นจากพื้นน้ำ
ประวัติ

ฌีล แบร์เตอโล องคมนตรีคลังแห่งฝรั่งเศสภายใต้พระเจ้าฟร็องซัวที่ 1  และนายกเทศมนตรีแห่งตูร์เริ่มการสร้างอาแซ-เลอ-รีโดเพิ่มเติมตัวสิ่งก่อสร้างที่เดิมเป็นปราสาทที่สร้างในยุคกลาง แต่ผู้ดูแลคุมการก่อสร้างที่จริงแล้วคือฟีลิป เลบาอี ภรรยา ที่รวมทั้งบันไดกลาง (escalier d'honneur) ที่เป็นสิ่งที่น่าสนใจที่สุดสิ่งหนึ่งของวังที่ได้รับอิทธิพลมาจากบันไดที่สร้างขึ้นที่ชาโตเดิง
เมื่อถูกต้องสงสัยว่ายักยอก แบร์เตอโลก็จำต้องหนีจากอาแซ-เลอ-รีโดที่ยังสร้างไม่เสร็จในปี ค.ศ. 1528 แบร์เตอโลจึงไม่มีโอกาสได้เห็นอาแซ-เลอ-รีโดอีก หลังจากนั้นพระเจ้าฟร็องซัวก็ทรงยึดทรัพย์สินของแบร์เตอโลและยกเป็นรางวัลให้กับข้าราชสำนักผู้มีตำแหน่งสูงของพระองค์
ต่อมาอาแซ-เลอ-รีโดก็เปลี่ยนมืออีกหลายครั้งมาจนกระทั่งถึงต้นคริสต์ศตวรรษที่ 20 เมื่อรัฐบาลฝรั่งเศสทำการซื้อและบูรณปฏิสังขรณ์ขึ้นใหม่ ภายในวังตกแต่งใหม่ทั้งหมดด้วยเฟอร์นิเจอร์จากยุคฟื้นฟูศิลปวิทยา ในปัจจุบันวังเปิดให้สาธารณชนได้เข้าชม
ลักษณะการก่อสร้าง

ส่วนยาวของวังและการตกแต่งด้วยรูปสลักเป็นแบบแบบอิตาลีแต่หอเชิงเชิงเทิน (bastion) ตรงมุมครอบด้วยหลังคาทรงกรวยแหลม กลุ่มหน้าต่างแนวตั้งระหว่างสองชั้นแยกด้วยเส้นตัดแนวนอนที่เห็นได้ชัด แต่หลังคาจั่วสูงที่ลาดลงมาเป็นลักษณะแบบฝรั่งเศสแท้ การใช้หอเชิงเชิงเทินประดับสี่มุม ซึ่งแบร์เตอโลต้องขอพระราชทานพระบรมราชานุญาตให้ก่อสร้างได้ เพิ่มความมีลักษณะเป็นสิ่งก่อสร้างของขุนนางโบราณให้แก่ผู้ที่เพิ่งได้รับตำแหน่งหน้าที่อันสูงส่งใหม่
บันไดกลางเป็นจุดสนใจหลักที่ผู้เข้าจะได้เห็นเป็นสิ่งแรกเมื่อเข้าไปภายในอาคาร บันไดเป็นส่วนหนึ่งภายในตัวอาคารแทนที่จะเป็นบันไดที่ยื่นออกมาจากผนังและมองเห็นจากภายนอกตามแบบบันไดฝรั่งเศสเช่นที่พบที่พระราชวังบลัว
วังอาแซ-เลอ-รีโดเป็นส่วนหนึ่งของปราสาทและวังที่ตั้งอยู่ในบริเวณลุ่มแม่น้ำลัวร์ที่ได้รับการประกาศโดยองค์การยูเนสโกให้เป็นมรดกโลกในปี ค.ศ. 2000
ดูเพิ่ม

ปราสาทและวังแห่งลุ่มแม่น้ำลัวร์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วังอาแซ-เลอ-รีโด
Centre des Monuments Nationaux เก็บถาวร 2007-08-18 ที่ เวย์แบ็กแมชชีน
Office de Tourisme
Pays d'Azay Le Rideau เก็บถาวร 2007-09-12 ที่ เวย์แบ็กแมชชีน
Vins d'Azay-le-Rideau
Photos of the chateau เก็บถาวร 2016-03-03 ที่ เวย์แบ็กแมชชีน
| --- | --- |
 : สถานีย่อยประเทศฝรั่งเศส
| ด ค กปราสาทและวังแห่งลุ่มแม่น้ำลัวร์ |
| --- | --- | --- |
|  อ็องบวซ  อ็องเฌ  อาแซ-เลอ-รีโด  บลัว  บูร์เดแซียร์  ช็องบอร์  โชมง  เชอนงโซ  ชาโตเดิง  เชอแวร์นี  ล็องแฌ  ล็อช  เมอนาร์  มงซอโร  แปลซี-บูเร  เลอรีโว  โซมูร์  ซูว์ลี  ตาลซี  ทรูแซ  อูว์เซ  วาล็องแซ  วีล็องดรี  |  อ็องบวซ  อ็องเฌ  อาแซ-เลอ-รีโด  บลัว  บูร์เดแซียร์  ช็องบอร์  โชมง  เชอนงโซ  ชาโตเดิง  เชอแวร์นี  ล็องแฌ  ล็อช  เมอนาร์  มงซอโร  แปลซี-บูเร  เลอรีโว  โซมูร์  ซูว์ลี  ตาลซี  ทรูแซ  อูว์เซ  วาล็องแซ  วีล็องดรี  |  |
พระใส

| พระใส |
| --- | --- |

ชื่อเต็ม: พระใส
ชื่อสามัญ: หลวงพ่อพระใส
ประเภท: พระพุทธรูป
ศิลปะ: ปางมารวิชัย ศิลปะล้านช้าง
ความกว้าง: 2 คืบ 8 นิ้ว
ความสูง: 4 คืบ 1 นิ้ว
วัสดุ: ทองสีสุก (ทองเหลือง)
สถานที่ประดิษฐาน: พระอุโบสถวัดโพธิ์ชัย จังหวัดหนองคาย
ความสำคัญ: พระพุทธรูปสำคัญของจังหวัดหนองคาย
 สถานีย่อยพระพุทธศาสนา
พระใส หรือ หลวงพ่อพระใส เป็นพระพุทธรูปขัดสมาธิราบปางมารวิชัย ศิลปะล้านช้าง หล่อด้วยทองสีสุก มีพระรูปลักษณ์งดงามมาก ขนาดหน้าตัก กว้าง 2 คืบ 8 นิ้ว ส่วนสูงจากพระสงฆ์เบื้องล่างถึงยอดพระเกศ 4 คืบ 1 นิ้ว ของชางไม้ ปัจจุบันได้ประดิษฐานอยู่ภายในพระอุโบสถวัดโพธิ์ชัย (พระอารามหลวง) เป็นพระพุทธรูปที่ชาวจังหวัดหนองคายนับถือเป็นสิ่งศักดิ์สิทธิ์คู่บ้านคู่เมืองและเป็นที่เคารพสักการะอย่างยิ่ง โดยจะมีการอัญเชิญลงมาให้พุทธศาสนิกชนร่วมสรงน้ำ ในเทศกาลสงกรานต์ของทุกปี
ข้อมูลเพิ่มเติม

หลวงพ่อพระใส
พระเสริม วัดปทุมวนาราม กรุงเทพมหานคร อัญเชิญมาจากกรุงเวียงจันทน์
โดเมน (ฟังก์ชัน)

โดเมนของฟังก์ชัน f : X → Y คือเซต X (สีเขียว)
โดเมน (อังกฤษ: domain) ของฟังก์ชัน คือเซตของอาร์กิวเมนต์ที่ป้อนลงในฟังก์ชันซึ่งได้นิยามไว้แล้ว  ตัวอย่างเช่น โดเมนของฟังก์ชันโคไซน์คือจำนวนจริงทั้งหมด ในขณะที่โดเมนของฟังก์ชันรากที่สองคือจำนวนใด ๆ ที่มากกว่าหรือเท่ากับ 0 เท่านั้น (ซึ่งกรณีทั้งสองไม่รวมจำนวนเชิงซ้อน) สำหรับการนำเสนอฟังก์ชันด้วยกราฟในระบบพิกัดคาร์ทีเซียน x-y โดเมนคือช่วงบนแกน x ที่กราฟครอบคลุม หรือเรียกว่า พิกัดที่หนึ่ง (abscissa)
นิยาม

กำหนดให้ฟังก์ชัน f : X → Y หมายความว่าเซต X ซึ่งเป็นค่าป้อนเข้าคือโดเมนของ f และเซต Y ก็คือโคโดเมนของ f
ส่วนเรนจ์ของ f คือเซตของผลลัพธ์ทั้งหมดที่ออกมาจากฟังก์ชัน f นั่นคือเซต { f (x) : x ∈ X }  เรนจ์จึงสามารถเป็นเซตเดียวกับโคโดเมน หรือเป็นเซตย่อยของโคโดเมนก็ได้ ซึ่งเรนจ์จะมีขนาดเล็กกว่าโคโดเมนถ้า f ไม่เป็นฟังก์ชันทั่วถึง (surjective function)
ฟังก์ชันที่นิยามไว้อย่างดี จะจับคู่สมาชิกทุกตัวของโดเมนเข้ากับสมาชิกของโคโดเมน สมมติว่ามีฟังก์ชัน f ที่นิยามโดย
ไม่มีผลลัพธ์สำหรับ f (0) (ดูเพิ่มที่ การหารด้วยศูนย์) ดังนั้นเซตของจำนวนจริง R จึงไม่สามารถเป็นโดเมนของฟังก์ชันนี้ ในกรณีนี้ฟังก์ชันจะต้องนิยามว่าโดเมนเป็น R \ {0} หรือเพิ่มเงื่อนไขเมื่อ x เป็น 0 อย่างใดอย่างหนึ่ง ถ้าเราขยายบทนิยามของ f ให้เป็นดังนี้
ฟังก์ชันนี้จึงจะให้ผลสำหรับจำนวนจริงทุกค่าที่ป้อนเข้า และมีโดเมนเป็น R
ฟังก์ชันใด ๆ สามารถจำกัดลดทอนโดเมนลงไปเป็นเซตย่อยของมันได้ เช่นฟังก์ชัน g : A → B เราสามารถจำกัดเซต A ลงไปเป็นเซต S (โดยที่ S ⊆ A) จะได้ว่า g|S : S → B
โดเมนของฟังก์ชันบางส่วน

การใช้งานทางคณิตศาสตร์ในปัจจุบัน ได้กำหนดความหมายของโดเมนของฟังก์ชันบางส่วนไว้แตกต่างกัน นักคณิตศาสตร์ส่วนใหญ่ รวมทั้งผู้ที่ศึกษาทฤษฎีเวียนเกิด ให้ความหมาย "โดเมนของ f" เป็นเซตของค่า x ทั้งหมดที่ f (x) ได้นิยามไว้ แต่นักคณิตศาสตร์บางท่าน และผู้ที่ศึกษาทฤษฎีหมวดหมู่ พิจารณาว่าโดเมนของฟังก์ชัน f : X → Y ก็ยังคงเป็น X โดยไม่คำนึงถึงว่า f (x) จะมีผลลัพธ์สำหรับทุกค่า x ใน X หรือไม่
วามนะ

วามนะเหยียบพระบาท ลงบนเศียรของท้าวมหาพลี
วามนะ (สันสกฤต: वामन, ไอเอเอสที: Vāmana; แปลว่า คนแคระ) เป็นอวตารที่ห้าของพระวิษณุ พระองค์ต้องปรับปรุงกาลเวลาให้เหมือนเดิมโดยต้องจัดการกับอสูร นามว่า ท้าวมหาพลี ผู้ที่ไม่สมควรมีอำนาจในจักรวาล โดยหลังจากนั้นท้าวมหาพลีถวายศีรษะให้วามนะเหยียบและส่งเขาไปที่สุตาลโลก
นิรุกติศาสตร์

วามนะ (वामन) เป็นภาษาสันสกฤตที่แปลว่า "คนแคระ" และยังเป็นที่รู้จักกันในชื่อ ตรีวิกรม (त्रिविक्रम) ที่หมายถึงการเดินสามก้าวที่แสดงถึงสวรรค์, โลก และบาดาล
การกำเนิด

พระแม่อทิติได้ทำพิธีปโยวรตะ คือ การถือพรตอดอาหาร ดื่มเพียงแค่นม เป็นเวลา 12 วัน เพื่อถวายแด่พระวิษณุ ผลคือ พระวิษณุ ได้อวตารเป็นวามนะ ถือกำเนิดจากพระแม่อทิติและพระกัศยปเทพบิดร
สัญลักษณ์

มหาพลีเป็นสัญลักษณ์แห่งสัมฤทธิ (ความเจริญ) สามก้าวแสดงถึงสามสถานะ ได้แก่ ชครัต (การตื่น), สวาปนะ (การนอนหลับฝัน) และสุศุปติ (การนอนหลับลึก) และก้าวสุดท้าย เรียกว่าโมกษะ (ความหลุดพ้น)
วิหาร

ภาพของวามนะพบได้หลายวิหารของลัทธิไวษณพ ตัวอย่างวิหารในนี้คือ:
วิหารวามนะ ในมาร์เฮีย เมืองชพัลปุระ (ตั้งแต่ศตวรรษที่ 5 สมัยอาณาจักรคุปตะ)
วิหารวามนะ วัดรามคีรี ในเมืองนาคปุระ รัฐมหาราษฏระ (ศตวรรษที่ 5)
วิหารวามนะที่มีอวตารอื่น ๆ ของพระวิษณุ ที่วัดทศาวตาร, เมืองเดโอครรห์ แคว้นฌานสี รัฐอุตตรประเทศ (สร้างเมื่อ ค.ศ. 500)
วิหารตฤกกะการ ที่ตฤกกะการ,เมืองโกจิน รัฐเกรละ
วิหารวามนา ที่ คจุราโฮ รัฐมัธยประเทศ
วิหารอุลากาลันฑา ที่ ทิรูโฆยลูร์ รัฐทมิฬนาฑู
ดูเพิ่ม

วิกิมีเดียคอมมอนส์มีสื่อเกี่ยวกับ Vamana
ทศาวตาร
วิษณุปุราณะ
เทศกาลโอนัม
พควตาปุราณะ
พระวิษณุ
พระวราหะ
ปรศุราม
พระราม
พระกฤษณะ
พระโคตมพุทธเจ้า
กัลกิ
วามเทวา
เว็บที่เชื่อมโยง

Vamana Temples in Kerala เก็บถาวร 2012-03-12 ที่ เวย์แบ็กแมชชีน
Vamana Avatar
| ด ค กอวตารของพระวิษณุ |
| --- | --- | --- |
| ทศาวตาร |  มัตสยะ  กูรมะ  วราหะ  นรสิงห์  วามนะ  ปรศุราม  พระราม  พระพลราม1  พระกฤษณะ1  พระโคตมพุทธเจ้า1  กัลกิ  |  |
| อวตารอื่น ๆ |  สี่กุมาร  ฤๅษีนารทมุนี  นระและนารายณะ  กปิละ  พระทัตตาเตรยะ  ยัชญะ  ฤษภะ  ปฤถุ  พระธันวันตริ  โมหินี  ฤๅษีวยาส  |  |
1 รายชื่ออวตารสิบปางแตกต่างกันไปตามแต่ละภูมิภาค อวตารปางที่ 8 และปางที่ 9 อาจเป็นพระพลราม พระกฤษณะ หรือพระโคตมพุทธเจ้า 
รูปปั้นวามนะ
วัดดาวดึงษ์ (จังหวัดสมุทรสงคราม)

| วัดดาวดึงษ์ |
| --- | --- |

ชื่อสามัญ: วัดดาวดึงษ์, วัดดาวดึงษาราม
ที่ตั้ง: เลขที่ 37 หมู่ที่ 6 ทางหลวงแผ่นดินหมายเลข 325 ตำบลบางช้าง อำเภออัมพวา จังหวัดสมุทรสงคราม 75110
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดาวดึงษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองดาวดึงษ์ ตำบลบางช้าง อำเภออัมพวา จังหวัดสมุทรสงคราม มีเนื้อที่ประมาณ 31 ไร่
วัดดาวดึงษ์หรือที่บางคนเรียกว่า วัดดาวดึงษาราม เป็นวัดที่สร้างในสมัยอยุธยา สันนิษฐานว่าเป็นสมัยสมเด็จพระนารายณ์มหาราช รายงานทะเบียนวัดของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2124 ได้รับพระราชทานวิสุงคามสีมาเมื่อ พ.ศ. 2494
อุโบสถหลังเก่ามีรูปทรงและก่อด้วยอิฐขนาดใหญ่เช่นเดียวกับวัดจุฬามณี พระประธานในอุโบสถแกะสลักจากศิลาแลง ศิลปะอยุธยา พระบาทสมเด็จพระจุลจอมเกล้าเจ้าอยู่หัวได้เสด็จประพาสต้น ณ คลองอัมพวา และได้เสด็จประทับที่ศาลาการเปรียญในวัดดาวดึงษ์และได้จัดทำเครื่องเสวยในบริเวณนี้อีกด้วย น้ำที่คลองนี้จึงถือเป็นน้ำศักดิ์สิทธิ์ โดยถือเป็นหนึ่งในแม่น้ำสำคัญ 5 สายที่มีชื่อว่า "เบญจสุทธคงคา" และได้ใช้ในพระราชพิธีมุรธาภิเษกของราชวงศ์จักรีรวมถึงเมื่อครั้งพระบาทสมเด็จพระวชิรเกล้าเจ้าอยู่หัว นอกจากนี้บริเวณท่าน้ำหน้าวัดยังมีศาลที่ประดิษฐาน หลวงพ่อโพธิ์
เฮลล์คิทเช่น (ภัตตาคาร)

| ภัตตาคารเฮลล์คิทเช่น |
| --- | --- |

ข้อมูลร้านอาหาร
ก่อตั้ง: มกราคม 2018; 6 ปีที่แล้ว (2018-01)
เจ้าของปัจจุบัน: กอร์ดอน แรมซีย์
การแต่งกาย: ชุดทำงานลำลอง
ประเทศ:  สหรัฐ
การจอง: ใช่
เว็บไซต์: สหรัฐ
ภัตตาคารเฮลล์คิทเช่นของกอร์ดอน แรมซีย์ (อังกฤษ: Gordon Ramsay Hell's Kitchen) เป็นเครือภัตตาคารอาหารชั้นสูง (Fine Dining) ที่เชฟชาวอังกฤษ กอร์ดอน แรมซีย์ เป็นเจ้าของ และอิงจากรายการเรียลลิตีโชว์ เฮลล์คิทเช่น ในปี 2023 ภัตตาคารกลุ่มดังกล่าวมีที่ตั้งแล้ว 7 แห่งในสหรัฐ
ประวัติ

แรมซีย์มีบทบาทโดดเด่นในรายการเรียลลิตีทางโทรทัศน์ เฮลล์คิทเช่น เมื่อปี 2005 ในสหรัฐ และในปี 2018 ได้เปิดตัวภัตตาคารตามธีมต่าง ๆ ที่ได้รับแรงบันดาลใจจากรายการดังกล่าว
ภัตตาคารในสหรัฐ ดำเนินการโดยแผนกภัตตาคารกอร์ดอน แรมซีย์ ในอเมริกาเหนือ (Gordon Ramsay North America (GRNA)) ซึ่งมีสำนักงานใหญ่ในเขตมหานครแดลลัส-ฟอร์ตเวิร์ธ ที่ตั้งในสหรัฐ ได้แก่ ลาสเวกัส, ทะเลสาบทาโฮ, เซาเทิร์นแคลิฟอร์เนีย, แอตแลนติกซิตี, วอชิงตัน ดี.ซี., ฟ็อกซ์วูดส์ และ ไมแอมี และยังมีการประกาศตั้งสาขาชิคาโกแล้วด้วย
ในเดือนพฤศจิกายน 2018 สาขาที่สองของเครือได้เปิดที่ซีสาร์สพาเลซบลูวอเตอร์ ในดูไบ รองรับลูกค้าได้ 260 คน พร้อมที่นั่งทั้งในร่มและกลางแจ้ง และดำเนินการโดยกลุ่มภัตตาคารกอร์ดอน แรมซีย์ ในยุโรป ปิดให้บริการในเดือนพฤศจิกายน 2023 เมื่อซีซาร์ออกจากดูไบ
ประวัติ > การเชื่อมโยงรายการโทรทัศน์

ภัตตาคารมีการออกแบบองค์ประกอบจากรายการโทรทัศน์ เช่น โลโก้ HK และมือจับประตูรูปส้อม และมีการจำหน่ายสินค้าต่าง ๆ ในแบรนด์เฮลล์คิทเช่น เมนูส่วนใหญ่ประกอบด้วยอาหารหลักในเมนูรายการโทรทัศน์ เช่น หอยเชลล์ย่างกระทะ ริซอตโตล็อบสเตอร์ และ บีฟเวลลิงตัน ชื่อค็อกเทลยังสื่อถึงตัวรายการด้วย
ในฤดูกาลที่ 19 และ 20 ของ เฮลล์คิทเช่น ถ่ายทำบนพื้นที่ของซีซาร์สเอนเทอร์เทนเมนต์สตูดิโอส์ ใกล้กับฉนวนลาสเวกัส แต่สำหรับบางฉากในตอนเหล่านั้น ผู้เข้าแข่งขันจะได้เยี่ยมชมภัตตาคารในเวกัส
คริสตินา วิลสัน ผู้ชนะในฤดูกาลที่ 10 ซึ่งต่อมากลับมาในรายการในฐานะผู้ช่วยเชฟ ได้ช่วยเปิดภัตตาคารหลายแห่ง
ในการให้สัมภาษณ์เมื่อเดือนสิงหาคม 2022 กับ ซานดิเอโกยูเนียนทริบิวน์ แรมซีย์พูดถึงวิธีที่เมนูที่ภัตตาคารเฮลล์คิทเช่นของเขาอิงจากรายการโทรทัศน์โดยใช้ "สิ่งที่อยู่ในเมนูในช่วง 21 ฤดูกาลที่ผ่านมาเพื่อทดสอบผู้เข้าแข่งขันในรายการนี้ "; เขากล่าวเสริมว่า “เห็นได้ชัดว่าอาหารบางจานกลายเป็นรายการโปรดทางโทรทัศน์ ซึ่งสามารถนำไปปรับใช้กับภัตตาคารได้อย่างง่ายดาย” เมื่อหนังสือพิมพ์ถามเขาว่า "การรับประทานอาหารที่เฮลล์คิทเช่นจะแตกต่างจากที่ผู้คนเห็นในรายการทีวีอย่างไร" แรมซีย์ตอบว่า "เริ่มแรกเลย คุณรับประกันได้เลยว่าจะต้องได้รับอาหารอย่างแน่นอน!"
การตอบรับ

ในรายชื่อภัตตาคารในลาสเวกัสสำหรับ โตรอนโตซัน ริตา เดมอนทิส เขียนว่า "ฉันพบว่าประสบการณ์ของเฮลล์คิทเช่นทั้งหมดนั้นทำให้ดีอกดีใจ ตั้งแต่การบริการไปจนถึงอาหารจานต่าง ๆ ไปจนถึงของหวานที่สะดุดตา...ที่นั่งที่ยอดเยี่ยมจะทำให้คุณมองเห็นจากมุมสูงของแถบนั้น”  ในรายชื่อ "30 ภัตตาคารที่ดีที่สุด" ของลาสเวกัสสำหรับ เทสติงเทเบิล อัลลี เลบอส เขียนว่า "ประสบการณ์นี้จะไม่ทำให้ผิดหวัง ตราบใดที่คุณไม่คาดหวังว่าอาหารจะเต็มไปด้วยความสับสนวุ่นวายและการดูถูก"  เว็บไซต์ กาโยตไกด์บุ๊ค ให้คะแนนร้านเฮลล์คิทเช่นบนฉนวนลาสเวกัส 13 คะแนนจาก 20 คะแนน ("ดี")  ทอม ไซสท์เซมา นักวิจารณ์อาหารของ เดอะวอชิงตันโพสต์ บรรยายสภาพแวดล้อมของสถานที่นี้ในดีซีว่า "แคมป์สูง" โดยมีบรรยากาศที่ดังและคับแคบมาก แต่ก็เพลิดเพลินกับอาหารมาก โดยบอกว่า "ดีกว่าที่จำเป็น"
ดูเพิ่ม

รายชื่อภัตตาคาร
แหล่งข้อมูลอื่น

เว็บไซต์ทางการ
ทางเข้าหลักสู่เฮลล์คิทเช่น
ม้วนหนังสือเดดซี

ชิ้นส่วนของม้วนหนังสือในพิพิธภัณฑ์ในเมืองอัมมาน
หุบผาที่พบม้วนหนังสือ
ม้วนหนังสือเดดซี (อังกฤษ: Dead Sea Scrolls) เป็นหนังสือม้วนที่พบในถ้ำ 11 แห่ง ระหว่าง พ.ศ. 2490 - 2499 ในเมืองคุมรานทางตะวันตกเฉียงเหนือของทะเลเดดซี มีเอกสาร 800 รายการ ส่วนใหญ่เป็นคัมภีร์เกี่ยวกับศาสนายูดาห์ที่ไม่เคยพบมาก่อน เขียนเมื่อราวพุทธศตวรรษที่ 6 โดยพวกเอสซีนซึ่งอยู่ร่วมสมัยกับพระเยซู
การค้นพบ

ในต้นปี พ.ศ. 2490 มูฮัมมัด เอดห์-ดิบ เด็กเลี้ยงแกะชาวเบดูอิน ได้ต้อนฝูงแกะไปหาแหล่งน้ำในทะเลทรายยูเดีย ใกล้กับเมืองคุมรานและติดตามแกะที่หายไปจนพบถ้ำ เมื่อไปสำรวจในถ้ำจึงพบม้วนหนังสือห่อด้วยผ้าลินิน พวกเขานำหนังสือนี้ไปขายต่อให้ประเทศอิสราเอล
ต่อจากนั้นได้มีการสำรวจถ้ำอื่น ๆ ในบริเวณใกล้เคียงกัน และพบม้วนหนังสืออีก แต่ไม่สมบูรณ์เท่าชุดแรกที่พบ
เนื้อหา

หนังสือที่พบทั้งหมดเป็นเอกสารเกี่ยวกับชาวยิวที่เขียนโดยบุคคลร่วมสมัยกับพระเยซู มีอายุประมาณ 2,000 ปี เอกสารสำคัญที่สุดคือคัมภีร์ไบเบิลภาคพันธสัญญาเก่า หนังสือเอสเธอร์ ส่วนใหญ่เขียนด้วยภาษาฮีบรู บางส่วนเขียนเป็นภาษาแอราเมอิก (ภาษาพูดสมัยนั้น) และภาษากรีก (ภาษาทางการค้าสมัยนั้น) หนังสือบางส่วนกล่าวถึงวิถีชุมชน กฎและข้อลงโทษ ซึ่งแสดงให้เห็นภาพของกลุ่มชาวยิวที่เรียกว่าพวกเอสซีน ซึ่งเชื่อในวันสิ้นโลกอย่างมาก
เป็นการเปิดเผยวิถีชีวิต ความเป็นอยู่และวัฒนธรรมของชาวยิวในยุคก่อนการประสูติของพระเยซู มีทั้งคำสอนทางศาสนา เล่าประวัติความเป็นมาของชาวคุมราน กฎหมาย จารีต ประเพณี สงครามศักดิ์สิทธิ์ ฯลฯ นอกจากนั้นบางจารึกยังเป็นฉบับคัดลอกจากพระคัมภีร์ของศาสนายูดาห์ ซึ่งเมื่อนักประวัติศาสตร์ถอดความพบว่าตรงกับคัมภีร์ไบเบิลภาคพันธสัญญาเดิม ซึ่งสืบทอดมาจนถึงปัจจุบัน
แหล่งข้อมูลอื่น

UCLA Qumran Visualization Project
John Allegro analysis of the Dead Sea Scrolls เก็บถาวร 2011-02-24 ที่ เวย์แบ็กแมชชีน
Dead Sea Scrolls Institute เก็บถาวร 2007-09-13 ที่ เวย์แบ็กแมชชีน
The Dead Sea Scrolls Collection (Part of the Gnosis Archive)
25 Fascinating Facts About the Dead Sea Scrolls
Orion Center for the Study of the Dead Sea Scrolls.
Basic Facts Regarding the Dead Sea Scrolls เก็บถาวร 2004-04-11 ที่ เวย์แบ็กแมชชีน
Timetable of the Discovery and Debate about the Dead Sea Scrolls
Dead Sea Scrolls & Qumran เก็บถาวร 2008-05-17 ที่ เวย์แบ็กแมชชีน
The Dead Sea Scrolls เก็บถาวร 2009-03-28 ที่ เวย์แบ็กแมชชีน (FARMS)
Some of the scrolls can be seen inside the Shrine of the Book เก็บถาวร 2012-05-26 ที่ archive.today at the Israel Museum in Jerusalem
Scrolls From the Dead Sea: The Ancient Library of Qumran and Modern Scholarship at Library of Congress
Library of Congress On-line Exhibit
The Dead Sea Scrolls Project at the Oriental Institute เก็บถาวร 2006-09-21 ที่ เวย์แบ็กแมชชีน features several articles by Norman Golb, some of which take issue with statements made in popular museum exhibits of the Dead Sea Scrolls
Guide with Hyperlinked Background Material to the Exhibit Ancient Treasures and the Dead Sea Scrolls Canadian Museum of Civilization
Biblical Archeology - Articles about Biblical Archeology and Dead Sea Scrolls
The Dead Sea Scrolls and Their Significance for Christianity เก็บถาวร 2006-02-20 ที่ เวย์แบ็กแมชชีน (MP3), by Jim Hamilton (Evangelical presentation)
The Importance of the Discoveries in the Judean Desert Israel Antiquities Authority
Dating of the Dead Sea Scrolls by the University of Arizona
F.F Bruce, Second Thoughts on the Dead Sea Scrolls (1956) เก็บถาวร 2017-06-29 ที่ เวย์แบ็กแมชชีน On-line book (PDF).
Oxford University Press Discoveries in the Judaean Desert (search on the website)
หลี่เจาอี๋

| หลี่เจาอี๋ 李昭儀 |
| --- | --- |
เจาอี๋ 昭儀
สวรรคต: ค.ศ. 264
คู่อภิเษก: เล่าเสี้ยน
ราชวงศ์: ตระกูลลิ (李 หลี่)
ราชวงศ์: จ๊กก๊ก
หลี่เจาอี๋ (จีน: 李昭儀; พินอิน: Lǐ Zhāoyí; เสียชีวิต ค.ศ. 264) เป็นสตรีชนชั้นสูงชาวจีนของรัฐจ๊กก๊กในยุคสามก๊กของจีน หลี่เจาอี๋เป็นพระสนมของเล่าเสี้ยนจักรพรรดิแห่งจ๊กก๊ก หลี่เจาอี๋มาจากตระกูลลิ (李 หลี่) และเข้าสู่ราชสำนักภายด้วยยศสนมเจาอี๋ (昭儀)
การล่มสลายของจ๊กก๊ก

ใน ค.ศ. 263 เตงงายขุนพลวุยก๊กนำทัพเข้าพิชิตจ๊กก๊ก เมื่อเตงงายยกถึงประตูเมืองเซงโต๋ (成都 เฉิงตู) นครหลวงของจ๊กก๊กที่หลี่เจาอี๋อาศัยอยู่ เล่าเสี้ยนและกองทัพทั้งหมดยอมจำนนต่อวุยก๊ก เล่าเสี้ยนทรงลงพระปรมาภิไธยในข้อตกลงยอมจำนนและได้รับการปฏิบัติอย่างจริงใจจากเตงงาย ภายหลังเล่าเสี้ยนและจักรพรรดินีจางเสด็จไปลกเอี๋ยง (洛陽 ลั่วหยาง) นครหลวงของวุยก๊ก หลี่เจาอี๋ยังคงอยู่ที่เซงโต๋และถูกปลดออกจากตำแหน่ง
การยอมจำนนของเล่าเสี้ยนสร้างเกิดความวุ่นวายในหมู่ขุนนางจ๊กก๊กที่มีความเห็นแตกแยกกัน และขุนนางหลายคนฆ่าตัวตาย รวมถึงเล่าขำพระโอรสของเล่าเสี้ยน หลี่เจาอี๋รู้สึกอับอายจากการยอมจำนนและแสดงความไม่พอใจต่อการปกครองของวุยก๊ก ภายหลังรัฐวุยก๊กตัดสินใจให้สตรีในราชสำนักจ๊กก๊กสมรสกับขุนพลวุยก๊กที่ยังไม่ได้แต่งงาน หลี่เจาอี๋ผู้อับอายจากการเสียแผ่นดินให้รัฐอริไปแล้ว จะต้องอับอายอีกครั้งการสมรสอย่างไม่เต็มใจกับขุนพลวุยก๊ก หลี่เจาอี๋กล่าวว่า "ข้าไม่อาจทนถูกดูหมิ่นครั้งแล้วครั้งเล่าได้อีก" แล้วจึงฆ่าตัวตาย